ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2014 ԹՎԱԿԱՆԻ ՄԱՐՏԻ 6-Ի N 275-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ » ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
ՎԵՐԱԲԵՐՅԱԼ
	1. Ներքին գործերի նախարարություն
	26.05.2026
N 43/6/159349-2026

	Ի պատասխան Ձեր՝ 21.05.2026թ. թիվ ԱԹ/ԱԳ/-2-3/19427-2026 գրության՝ ՀՀ ներքին գործերի նախարարությունում ուսումնասիրվել է Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագիծը, որի վերաբերյալ առաջարկություններ և առարկություններ չկան։
	Ընդունվել է ի գիտություն։

	2. Արտաքին գործերի նախարարություն
	29.05.26 
N 1111/27633-2026

	Հայտնում ենք, որ «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի վերաբերյալ ՀՀ արտաքին գործերի նախարարությունը դիտողություններ և առաջարկություններ չունի:
	Ընդունվել է ի գիտություն։

	3. Առողջապահության նախարարություն
	01.06.2026
N ԱԱ/03.2/17399-2026

	Ի պատասխան` 21.05.2026թ թիվ` ԱԹ/ԱԳ-2-3/19427-2026 գրության հայտնում եմ, որ «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ ՀՀ առողջապահության նախարարությունը դիտողություններ չունի:
	Ընդունվել է ի գիտություն։

	Միաժամանակ առաջարկում ենք բնաիրային աջակցության շրջանակներում դիտարկել կից առաջարկը. 
Ինչպես բոլոր զարգացած և զարգացող երկրներում, այնպես էլ Հայաստանի Հանրապետությունում ճանապարհատրանսպորտային պատահարներով (ՃՏՊ) պայմանավորված երեխաների վնասվածքները հանդիսանում են հանրային առողջապահության գերակա խնդիր: 
ԱՀԿ-ի տվյալների համաձայն` ՃՏՊ 15-19 տարեկան երեխաների և դեռահասների մահացության պատճառներից առաջին տեղում են, իսկ 5-14 տարեկան երեխաների շրջանում` երկրորդն են: 
ԱՀԿ-ի ուաումնասիրությունները վկայում են, որ երեխաների պահող համակարգերը (car seat), եթե դրանք ճիշտ են օգտագործվում, 0-1 տարեկան  երեխաների մահացությունը կրճատում են  70%-ով, ավելի բարձր տարիքի երեխաների մահացությունը 54% -80%-ով, իսկ 10 տարեկանից բարձր տարիքի ( 150 սմ և ավել հասակ ունեցող) երեխաների կողմից անվտանգության գոտիների կապելը նվազեցնում  է վթարների մահացու ելքը 40-70 %-ով:
Հաշվարկված է, որ զարգացող երկրներում երեխաների` միայն ՃՏՊ-երի հետևանքով առաջացած վնասվածքներով պայմանավորված տարեկան ծախսերը կազմում են ՀՆԱ-ի գրեթե 1-2 % (մոտավորապես 100 միլիարդ ԱՄՆ դոլար): Դրանք ներառում են առողջապահական, ռեաբիլիտացիոն ծախսեր, երկարաժամկետ հաշմանդամություն և ընտանիքների սոցիալտնտեսական բեռը:
Հայաստանը` ներդնելով երեխաների պահող համակարգերի պարտադիր կիրառումը, կապահովի ճանապարհային անվտանգության միջազգային չափանիշներին համապատասխանեցումը և ԱՀԿ-ի կողմից առաջարկվող հանձնարարականների իրականացումը։ Շատ երկրներ, որոնք ներդրել են երեխաների պաշտպանիչ համակարգերի պարտադիր կիրառման օրենքներ՝ համատեղելով դրանք վերահսկողության և հանրային իրազեկման արշավների հետ, արձանագրել են երեխաների մահացության և ճանապարհատրանսպորտային պատահարների հետևանքով ծանր վնասվածքների զգալի նվազում։	
ՀՀ ԱՆ առաջարկով մինչև 7 տարեկան երեխաների փոխադրումը թեթև մարդատար ավտոմոբիլում և բեռնատար ավտոմոբիլի խցիկում, որոնց կառուցվածքով նախատեսված է անվտանգության գոտիներ կամ անվտանգության գոտիներ և մանկական պահող համակարգ, պետք է իրականացվի երեխայի քաշին և հասակին համապատասխանող մանկական պահող համակարգերի (սարքերի) օգտագործման միջոցով, իսկ թեթև մարդատար ավտոմոբիլի առջևի նստատեղում՝ միայն երեխայի քաշին և հասակին համապատասխանող մանկական պահող համակարգերի (սարքերի) օգտագործման միջոցով: 
Առաջարկվում էր նաև սահմանել մանկական պահող համակարգերի անվտանգության ստանդարտին համապատասխանելու պահանջը (օրինակ ISOFIX ստանդարտի կիրառման պահանջը սահմանված է Ռուսաստանի դաշնության համապատասխան կանոնակարգերում, ինչպես նաև ամրագրված է ՄԱԿ ԵՏՀ-ի N 14 կանոնակարգում):
Երեխաների ավտոմեքենայի անվտանգության համակարգերի շուկայի ուսումնասիրությունը ցույց է տալիս, որ դեպի հետ ուղղված նստատեղերը (Rear-facing seats) ապահովում են նորածինների և մանկահասակ երեխաների անվտանգության ամենաբարձր մակարդակը, սակայն համեմատաբար կարճ ժամանակում դառնում են փոքր երեխայի համար, մինչդեռ բուստեր նստատեղերը (Booster seats) նախատեսված են միայն ավելի մեծ տարիքի երեխաների համար։ Դեպի առաջ ուղղված նստատեղերը (Forward-facing seats) հանդիսանում են ավելի մատչելի տարբերակ՝ ավելի երկար օգտագործման հնարավորությամբ, իսկ «all-in-one» նստատեղերը, չնայած ավելի բարձր նախնական արժեքին, ապահովում են օգտագործման ամենաերկար ժամկետը և երկարաժամկետ տեսանկյունից լավագույն ծախսարդյունավետությունը։
Եթե ծրագիրը հիմնականում նախատեսված է նորածինների և մանկահասակ երեխաների համար, ապա «all-in-one» տիպի ավտոմեքենայի անվտանգության նստատեղերը կլինեն առավել գործնական և ծախսարդյունավետ, քանի որ երեխայի աճին զուգընթաց դրանք կարող են օգտագործվել երկար տարիներ։ Նստատեղերի գնման համար ընտրություն կատարելիս նպատակահարմար է համոզվել, որ արտադրանքը համապատասխանում է միջազգային ճանաչված անվտանգության չափանիշներին և, անհրաժեշտության դեպքում, ներառում է ISOFIX համակարգի համատեղելիություն։
Ցածր եկամուտ ունեցող ընտանիքներին բաշխման համար նպատակահարմար է, հնարավոր բյուջետային միջոցների առկայության դեպքում, առաջնահերթ դիտարկել «all-in-one» նստատեղերի ձեռքբերումը։ Եթե բյուջեն սահմանափակ է, ապա որպես ավելի մատչելի այլընտրանք կարող են դիտարկվել դեպի առաջ ուղղված նստատեղերը (Forward-facing seats)։ Շուկայի ուսումնասիրությունը ցույց է տվել, որ նշված տարբերակների միջին գինը 35000-40000 դրամ է:
	Չի ընդունվել: 
Առնչություն չունի նախագծով առաջարկվող իրավակարգավորումների հետ: Ներկայացված առաջարկությունը վերաբերում է ճանապարհային երթևեկության անվտանգության ապովման խնդիրներին:

	4. Ազգային անվտանգության ծառայություն
	03.06.2026
N 11/798

	Ի պատասխան Ձեր 21.05.2026թ N ԱԹ/ԱԳ-2-3/19427-2026 գրության. «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացումներ և փոփոխություններ կատարելու մասին» Կառավարության որոշման նախագծի վերաբերյալ առաջարկություններ չկան:
	Ընդունվել է ի գիտություն։

	5. Բարձր տեխնոլոգիական արդյունաբերության նախարարություն
	05.06.2026
01/15.1/3959-2026

	Ի պատասխան Ձեր 2026 թվականի մայիսի 21-ի թիվ ԱԹ/ԱԳ-2-3/19427-2026 գրության, ուսումնասիրելով «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագիծը՝ տեղեկացնում եմ, որ 2026 թվականի մայիսի 27-ին ընդունվել է ՀՀ կառավարության «Պետական տեղեկատվական համակարգի տվյալների փոխանակման շերտի ստեղծման և կիրառման կարգը հաստատելու մասին» N 767-Ն որոշումը (այսուհետ՝ Որոշում), որով սահմանված են նոր պահանջներ տվյալների փոխանակման վերաբերյալ: Որոշմամբ ապահովվում է պետական և ոչ պետական տեղեկատվական համակարգերի միջև տվյալների անվտանգ, ստանդարտացված և շարունակական փոխանակումը։
Որոշմամբ սահմանված կարգով անհրաժեշտ է միանալ տվյալների փոխանակման շերտին մինչև 2026 թվականի դեկտեմբերի 30-ը։
Մինչև 2026 թվականի դեկտեմբերի 30-ը  միանալու անհնարինության դեպքում տվյալ պետական մարմինը տեղեկատվական համակարգերի կարգավորման մարմնին գրավոր ներկայացնում է միացման անհնարինության վերաբերյալ հիմնավորումները և միացման ժամանակացույցը, որով նախատեսված ժամկետները չեն կարող գերազանցել 2027 թվականի հուլիսի 1-ը։
Առաջարկում ենք ՀՀ տեղեկատվական համակարգերի կարգավորման մարմնի հետ համատեղ ՀՀ կառավարության 2014 թվականի մարտի 6-ի «Երեխայի ծննդյան միանվագ նպաստի չափը սահմանելու, երեխայի ծննդյան միանվագ նպաստ նշանակելու և վճարելու կարգը հաստատելու մասին» N 275-Ն որոշման շրջանակներում կիրառվող տեղեկատվական շտեմարանների այլ էլեկտրոնային կառավարման տեղեկատվական համակարգերի հետ տվյալների փոխանակումը համապատասխանեցնել Որոշման մեջ նկարագրված պահանջներին: 
	Ընդունվել է ի գիտություն։
Նախագիծն աշխատանքային կարգով  քննարկվել է ՀՀ տեղեկատվական համակարգերի կարգավորման մարմնի և  «Հայաստանի տեղեկատվական համակարգերի գործակալություն» հիմնադրամի հետ։
Հաշվի առնելով նախագծի ընդունման հրատապությունը՝ համաձայնություն է ձեռք բերվել նախագիծը և Կառավարության 2014 թվականի մարտի 6-ի N 275-Ն որոշման շրջանակներում կիրառվող տեղեկատվական շտեմարանների այլ էլեկտրոնային կառավարման տեղեկատվական համակարգերի հետ տվյալների փոխանակումը Կառավարության 2026 թվականի մայիսի 27-ի N 767-Ն որոշման մեջ նկարագրված պահանջներին համապատասխանեցնել այն մասով, որը հնարավոր է տեխնիկապես իրականացնել երկամսյա ժամկետում:
Տեղեկատվական համակարգի հետագա լավարկումը կկատրավի օրենսդրությամբ սահմանված կարգով։

	6. «Հայաստանի տեղեկատվական համակարգերի գործակալություն» հիմնադրամ
	08.06.2026
ՀՏՀԳ/1.227/06-2026

	Նախագծի վերաբերյալ հայտնում ենք հետևյալը՝
· Նախագծում նշվում է առցանց դիմում ներկայացնելու և համակարգ տվյալներ մուտք անելու մասին, որը թվայնացման տրամաբանությանը չի համապատասխանում։
	Ընդունվել է ի գիտություն։
Տե՛ս Բարձր տեխնոլոգիական արդյունաբերության նախարարության առաջարկի վերաբերյալ տրված պարզաբանումը։

	· Նկարագրված են նույնականացման տարբեր մեթոդներ, որոնք չեն համապատասխանում ԵսԵմ նույնականացման տրամաբանությանը։  
	Ընդունվել է։
Քննարկման արդյունքներով նախագծով խմբագրվող՝ Որոշման հավելվածի 3.2-րդ կետի 2-րդ ենթակետը լրամշակվել է։ 

	· Ծառայությունից օգտվելու համար տվյալները բավարար չեն նպաստը նշանակելու համար» ձևակերպումն անընդունելի է, քանի որ այն չի կոնկրետացնում, թե կոնկրետ որ տվյալներն են անհրաժեշտ և ինչու դրանք հասանելի չեն համապատասխան բազաներից։
	Ընդունվել է։
Քննարկման արդյունքներով նախագծով լրացվող՝ Որոշման հավելվածի 2.2-րդ կետի 7-րդ ենթակետը խմբագրվել է։

	· Նախագծում նշված է բանկի ընտրության միջոցով վճարում իրականացնելու մասին, սակայն նոր մոտեցմամբ բանկի ընտրություն չի լինելու․ վճարումը տեղի պետք է ունենա անհատական հաշվեհամարներին փոխանցման միջոցով, որն ամբողջությամբ փոխում է տրամաբանությունը։ 
	Ընդունվել է ի գիտություն։
Կքննարկվի հետագայում՝ պայմանավորված մոտեցումների հստակեցման և անհրաժեշտ ծրագարային ապահովման ներդրման համար պահանջվող ժամկետներով։

	· Կան բազմաթիվ կետեր, որոնք Բնակչության պետական ռեգիստրի մասին և Հանրային տեղեկությունների մասին օրենքին հակասում են և անհրաժեշտ է վերանայել։ 
	Ընդունվել է ի գիտություն։
Քննարկվել են աշխատանքային կարգով։

	· 3․4․ կետի 5-րդ ենթակետի դրույթի մասով առկա է հիմնարար խնդիր. սոցիալական ծառայությունների մատուցման համար երկու զուգահեռ հարթակ գոյություն ունենալ չի կարող։
	Ընդունվել է։
3․4․ կետի 5-րդ ենթակետը (լրամաշկված նախագծի 3.7-րդ կետը) խմբագրվել է։

	· Ընդհանուր առմամբ, նախագիծը հակասում է թվայնացման ճարտարապետությանը և պահանջում է վերանայում և վերախմբավորում՝ թվայնացման տրամաբանությանը և ստանդարտներին համապատասխանեցնելու նպատակով, ուստի առաջարկում ենք նախագծի շուրջ համատեղ քննարկում կազմակերպել։
	Ընդունվել է։
Առաջարկի համաձայն՝ Նախագիծն աշխատանքային կարգով  քննարկվել է ՀՀ տեղեկատվական համակարգերի կարգավորման մարմնի և  «Հայաստանի տեղեկատվական համակարգերի գործակալություն» հիմնադրամի հետ։

	7. Ֆինանսների նախարարություն
	09.06.2026
N 01/34-2/14588-2026

	Ձեր 21.05.2026թ. NԱԹ/ԱԳ-2-3/19427-2026 գրությամբ ներկայացված` «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի վերաբերյալ հայտնում ենք, որ բովանդակային առումով առաջարկություններ չունենք, սակայն նախագծի հիմնավորմամբ սահմանվում է եռամսյա ժամկետ, որի ընթացքում ՀՀ աշխատանքի և սոցիալական հարցերի նախարարությունը, համագործակցելով Հայաստանի տեղեկատվական համակարգերի գործակալության հետ, պետք է ապահովի hartak.am կայքէջի միջոցով ստացված դիմումի հիման վրա երեխայի ծննդյան միանվագ նպաստը նշանակելու համար անհրաժեշտ տվյալների ստացման, ինչպես նաև նպաստն առցանց դիմումի հիման վրա ինքնաշխատ եղանակով նշանակելու համար անհրաժեշտ ծրագրային գործիքների մշակումն ու ներդրումը։ 
Այդ կապակցությամբ առաջարկում ենք հիմնավորման մեջ հստակեցնել, արդյոք նշված աշխատանքների իրականացումն ու ծրագրային գործիքների ներդրումը չեն հանգեցնելու պետական բյուջեից լրացուցիչ ֆինանսական ծախսերի, և եթե այո, ապա ներկայացնել նաև ֆինանսական գնահատականն ու  ֆինանսավորման աղբյուրները։
Հաշվի առնելով վերոգրյալը՝ հայտնում ենք, որ վերոհիշյալ տեղեկատվության առկայության պայմաններում հնարավոր կլինի Նախագծի վերաբերյալ ներկայացնել հիմնավորված դիրքորոշում:
Նախագծի ընդունումը պայմանավորված է 17.12.2025թ.-ի «Պետական նպաստների մասին» օրենքում փոփոխություններ և լրացումներ կատարելու մասին» ՀՕ-482-Ն օրենքի կիրարկման ապահովմամբ։ Այն նպատակ ունի արդիականացնել և թվայնացնել երեխայի ծննդյան միանվագ նպաստի նշանակման համակարգը, կրճատել վարչարարությունը, ընդլայնել առցանց ծառայությունները և կանոնակարգել իրավակիրառ պրակտիկայում ի հայտ եկած խնդիրները։
01.09.2026 թ.--ից հետո ծնված երեխաների դեպքում միանվագ նպաստի չափը սահմանվում է ֆիքսված 500,000 դրամ՝ անկախ երեխայի ծննդյան կարգաթվից: Մինչև 31.08.2026թ.-ը ներառյալ ծնված երեխաների համար կպահպանվեն գործող չափերը: 
Նպաստը նշանակվելու է բացառապես առցանց և ինքնաշխատ եղանակով՝ պետական շտեմարանների (ՔԿԱԳ, Բնակչության պետական ռեգիստր) տվյալների ավտոմատ համադրմամբ, առանց մասնագետի միջամտության։ Թղթային դիմումի տարբերակը պահպանվում է միայն խիստ բացառիկ դեպքերում (դիվանագետներ, արտերկրում ծնված երեխաներ, խնամակալներ, կամ երբ էլեկտրոնային դիմումը մերժվել է տվյալների անհամապատասխանության պատճառով)։
Դիմումները հնարավոր կլինի ներկայացնել նաև ծառայությունների ազգային հարթակի՝ hartak.am-ի միջոցով, եթե ծնողների ամուսնությունն ունի պետական գրանցում: Դիմելու վերջնաժամկետ է սահմանվում երեխայի 1 տարին լրանալու ամսվա վերջին օրը: Եթե նպաստի նշանակումը մերժվել է հասցեով հաշվառված չլինելու կամ ՀՀ-ից բացակայելու պատճառով, բայց քաղաքացին վեց ամսվա ընթացքում հաշվառվում է կամ վերացնում է հիմքերը, դիմելու օր է համարվում նախորդ (առաջին) դիմումը ներկայացնելու օրը (իրավունքը չկորցնելու սկզբունք):
hartak.am կայքէջից տվյալների ստացման, ինչպես նաև նպաստն ինքնաշխատ եղանակով նշանակելու համար անհրաժեշտ ծրագրային գործիքների մշակման ու ներդրման համար (համագործակցելով Հայաստանի տեղեկատվական համակարգերի գործակալության հետ) սահմանվում է եռամսյա ժամկետ։
Արդյունքում կապահովվի օրենքի կիրարկումը, կընդլայնվեն առցանց մատուցվող ծառայությունները, կկրճատվի տարածքային բաժինների մասնագետների միջամտությունը և կպարզեցվի նպաստի ստացման գործընթացը քաղաքացիների համար:
Ըստ հիմնավորման ներկայացված Նախագծի ընդունման դեպքում ՀՀ պետական բյուջեում եկամուտների ավելացում կամ նվազեցում, ինչպես նաև ծախսերի ավելացում չի նախատեսվում։
	Ընդունվել է ի գիտություն։
Գործող իրավակարգավորումներով ծրագիրը գործում է: Նախագծի ընդունման դեպքում նախատեսված է  ծրագրային գործիքների լավարկում, որը որևէ կերպ չի հանգեցնելու պետական բյուջեից լրացուցիչ ֆինանսական ծախսերի: Այդ մասին նշվել է նախագծի հիմնավորման մեջ:

	8. Մարդու իրավունքների պաշտպան
	11.06.2026
N 01/13.2/2929-2026

	Ի պատասխան Ձեր՝ թիվ ԱԹ/ԱԳ-2-3/19427-2026 գրության՝ կից ուղարկում եմ «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ նկատառումները։
	

	«Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ Մարդու իրավունքների պաշտպանի աշխատակազմի նկատառումները հանգում են հետևյալին․
1. Նախագծով նախատեսված կարգավորումներից պարզ է դառնում, որ 2026 թվականի սեպտեմբերի 1-ին և դրանից հետո ծնված երեխաների դեպքում երեխայի ծննդյան միանվագ նպաստի չափը այլևս փոխկապակցված չի լինելու երեխայի կարգաթվով, որով պայմանավորված նախատեսվում է առաջին և երկրորդ երեխայի ծննդյան միանվագ նպաստի չափի ավելացում, իսկ երրորդ, չորրորդ, հինգերորդ և յուրաքանչյուր հաջորդ երեխայի ծննդյան միանվագ նպաստի չափի նվազեցում։ 
Նշվածի առնչությամբ հատկանշական է, որ պետությունը, որպես ռազմավարական նպատակ, որդեգրել է ընտանիքի բարեկեցությունը խթանող միջավայրի ստեղծումը, որտեղ յուրաքանչյուր երեխայի ծնունդ նպաստում է մարդկային կապիտալի զարգացմանը՝ նկատի ունենալով այն, որ բնակչության նվազման հետևողական միտումը պահպանվում է, որը պայմանավորված է այնպիսի գործոններով, ինչպիսիք են ծնելիության մակարդակի անկումը և մահացության մակարդակի աճը։
Հաշվի առնելով վերոգրյալը՝ լրացուցիչ հիմնավորման ու վերանայման անհրաժեշտություն ունի երրորդ, չորրորդ, հինգերորդ և յուրաքանչյուր հաջորդ երեխայի ծննդյան միանվագ նպաստի չափի նվազեցման հարցը։ 
	Ընդունվել է ի գիտություն:
2026 թվականի սեպտեմբերի 1-ին և դրանից հետո ծնված երեխաների դեպքում երեխայի ծննդյան միանվագ նպաստի չափը 500 հազար դրամ սահմանելը պայմանավորված է ««Պետական նպաստների մասին» օրենքում լրացումներ և փոփոխություններ կատարելու մասին» 17.012.2025թ. ՀՕ-482-Ն օրենքի պահանջով: Օրենքի նախագծի վերաբերյալ Մարդու իրավունքների պաշտպանը իր դիրքորոշումն հայտնել է  14.11.2025թ. N 01/13.1/5641-2025 գրությամբ, որով օրենքի նախագծի վերաբերյալ նկատառումներ չի ունեցել: 

	2. Նախածի 2-րդ մասի 5-րդ կետի համաձայն՝ 3.1-3.7-րդ կետերը շարադրվելու են հետևյալ խմբագրությամբ. «3.1. Բացառությամբ սույն կարգի 2.2-րդ կետով նախատեսված դեպքերի, նպաստը նշանակվում (վճարվում) է առցանց ներկայացված տվյալների հիման վրա ձևավորված դիմումով»։ 
Այսինքն՝ երեխայի ծննդյան միանվագ նպաստը, որոշակի բացառություններով, նշանակվելու և վճարվելու է առցանց ներկայացված տվյալների հիման վրա ձևավորված դիմումով։
Մարդու իրավունքների պաշտպանը, որպես «Հաշմանդամություն ունեցող անձանց իրավունքների մասին» ՄԱԿ-ի՝ 2006 թվականի դեկտեմբերի 13-ին ընդունված կոնվենցիայի դրույթների կիրառության մշտադիտարկում իրականացնող պաշտոնատար անձ, խիստ կարևորում է, որ ստեղծվող էլեկտրոնային համակարգը համապատասխանի հաշմանդամություն ունեցող անձանց համար մատչելիության չափանիշներին։ Բացի այդ, կարևոր է նախատեսել նաև տվյալների ներկայացման այլընտրանքային կառուցակարգեր հաշմանդամություն ունենալու կամ այլ հանգամանքներով պայմանավորված առցանց դիմում ներկայացնելու անհնարինության դեպքերի համար։ 
	Ընդունվել է ի գիտություն:
Նախագիծը լրամաշկվել է՝ հաշվի առնելով ընդհանուր թվայնացման ճարտարապետության պահանջները։
Բարձրացված խնդիրն առնչվում է թվայնացման ընդհանուր գործընթացին և ենթակա է լուծման այդ հարթակում։

	[bookmark: _GoBack]9. Արդարադատության նախարարություն
	10.07.2026
N 27.0.1/36600-2026

	Ի պատասխան Ձեր՝ 2026 թվականի հունիսի 30-ի թիվ ԱԹ/ԱԳ-2-3/25031-2026 գրության՝ ներկայացնում ենք «Հայաստանի Հանրապետության կառավարության 2014 թվականի մարտի 6-ի N 275-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ ՀՀ արդարադատության նախարարության պետական փորձագիտական եզրակացությունը։
	

	1․ Նախագծի 2-րդ կետի 2-րդ ենթակետով Որոշման N1 հավելվածը լրացվում է նոր 2․2 կետով, որի համաձայն՝ «2.2․ Նպաստը նշանակելու համար դիմողը տարածքային կենտրոն է ներկայացնում դիմում և անհրաժեշտ փաստաթղթեր, եթե՝
1)	նպաստը նշանակվում է դիվանագիտական ծառայության պաշտոններ զբաղեցնող ծնողին կամ նրա՝ օտարերկրյա պետությունում գտնվող ամուսնուն կամ Հայաստանի Հանրապետության քաղաքացի հանդիսացող՝ դիվանագիտական ծառայության մարմիններում վարչատեխնիկական կամ սպասարկման անձնակազմում աշխատող անձին, ում երեխայի ծննդի պետական գրանցումը կատարել է օտարերկրյա պետությունում Հայաստանի Հանրապետության դիվանագիտական ծառայության մարմինը ․․․։
Այս կապակցությամբ հարկ է նշել, որ Որոշման նույն հավելվածի գործող կարգավորմամբ, մասնավորապես 4․3-րդ կետով սահմանվում է, որ եթե նոր ծնված երեխայի ծննդի պետական գրանցումն իրականացրել է Հայաստանի Հանրապետության դիվանագիտական ծառայության մարմինը, ապա դիվանագիտական ծառայության պաշտոններ զբաղեցնող ծնողը կամ նրա՝ օտարերկրյա պետությունում գտնվող ամուսինը կամ Հայաստանի Հանրապետության քաղաքացի հանդիսացող՝ դիվանագիտական ծառայության մարմիններում վարչատեխնիկական կամ սպասարկման անձնակազմում աշխատող անձը նպաստի համար կարող է դիմել նաև դիվանագիտական ծառայության մարմնի միջոցով։
Փաստացի կարող ենք արձանագրել, որ Որոշմամբ ստեղծվում են իրար բացառող զուգահեռ կարգավորումներ, ինչը խախտում է իրավական որոշակիության սկզբունքը։ Այսինքն  մի կողմից ներկայացվում է պարտադիր պահանջ տարածքային կենտրոն ներկայանալու համար, մյուս դեպքում նույն անձանց համար նախատեսվում է այլ կարգավորում։
Ուստի ելնելով վերոգրյալից, առաջարկում ենք վերանայել 2.2-րդ կետի 1-ին պարբերությունը և որոշման հավելվածի 4․3-րդ և 25.1-ին կետերի կարգավորումները  համապատասխանեցնել։
	Ընդունվել է ի գիտություն:
Նախագծով Որոշման N 1 հավելվածում լրացվող 2.2-րդ կետով նախատեսվում է սահմանել այն դեպքերը, երբ նպաստը նշանակելու համար դիմումը  և անհրաժեշտ փաստաթղթերը ծնողը  պետք է ներկայացնի միասնական սոցիալական ծառայություն, այդ թվում՝ այլ անձի միջոցով (տե՛ս 3-րդ կետը)։ Այս կետում նախատեսված է նաև այն դեպքը, երբ նպաստ նշանակելու համար դիմում է դիվանագիտական ծառայության պաշտոններ զբաղեցնող ծնողը կամ նրա՝ օտարերկրյա պետությունում գտնվող ամուսնուն կամ ՀՀ  քաղաքացի հանդիսացող՝ դիվանագիտական ծառայության մարմիններում վարչատեխնիկական կամ սպասարկման անձնակազմում աշխատող անձը, ում երեխայի ծննդի պետական գրանցումը կատարել է օտարերկրյա պետությունում ՀՀ  դիվանագիտական ծառայության մարմինը։
Ստացվում է՝ խնդրո առարկա դեպքում դիմումը կարող է ներկայացվել  տարածքային կենտրոն  կամ   դիվանագիտական ծառայության մարմնի միջոցով՝ ծառայություն։
Սրանք իրար չբացառող տարբերակներ են։ Ընդ որում, երկու դեպքում էլ ներկայացվում են կարգի 3-րդ կետում նշված դիմումը և կից փաստաթղթերը։
Որոշման N 1 հավելվածի 25.1-ին կետը վերաբերելի է նպաստի վճարմանը և որևէ առնչություն չունի դիմումը և անհրաժեշտ փաստաթղթերը ներկայացնելու հետ։

	2․ Նախագծով նոր լրացվող Որոշման հավելվածի 3․7-րդ կետով սահմանվում է, որ ծննդի պետական գրանցումը Հայաստանի Հանրապետության քաղաքացիական կացության ակտերի գրանցման մարմնի կողմից կատարվելու դեպքում նպաստ նշանակելու (վճարելու) համար սույն կարգի 3.3-րդ կետով սահմանված տվյալները կարող է առցանց ներկայացնել նաև քաղաքացիական կացության ակտերի գրանցման մարմինը:
Այս կարգավորմամբ առաջարկում ենք պարզաբանել որ դեպքերում է 3.3-րդ կետով սահմանված տվյալները առցանց ներկայացնելու քաղաքացիական կացության ակտերի գրանցման մարմինը:
	Ընդունվել է ի գիտություն:
Ծննդի պետական գրանցումը Հայաստանի Հանրապետության քաղաքացիական կացության ակտերի գրանցման մարմնի կողմից կատարվելու դեպքում: 
Բովանդակային առումով այն կրկնում է Որոշման N 1 հավելվածի 3.6-րդ կետի գործող կարգավորումը (Ծննդի պետական գրանցման դեպքում սույն կարգի 3.1-ին կետի հիման վրա նպաստ նշանակելու (վճարելու) համար տեղեկատվությունը կարող է առցանց ներկայացնել նաև քաղաքացիական կացության ակտերի գրանցման մարմինը)։

	3․ Նախագծի 2-րդ կետի 6-րդ ենթակետով Որոշման հավելվածը լրացվում է նոր 3․11-րդ կետով, որով սահմանվում է, որ Եթե նպաստը նշանակվել է երրորդ և հաջորդ երեխայի ծննդյան համար սահմանված չափով, ապա դիմողը ծանուցվում է նաև, որ 12 ամսվա ընթացքում նպաստի գումարը մասնակի կամ ամբողջությամբ ստանալու պահանջ բանկին չներկայացնելուց հետո նպաստի գումարը պետական բյուջե վերադարձվելու դեպքում այն կարող է կրկին վճարվել պետական բյուջե վերադարձվելու ամսվան հաջորդող երեք տարվա ընթացքում կրկին դիմելու դեպքում։
Այս կապակցությամբ հարկ է նշել, որ «Պետական նպաստների մասին» օրենքի 24-րդ հոդվածի 10-րդ մասով սահմանվում է, որ Սույն օրենքի 8-րդ հոդվածի 4-րդ մասում նշված դեպքում երեխայի ծննդյան միանվագ նպաստը վճարվում է, եթե ծնողը կրկին դիմում է նպաստի գումարը Հայաստանի Հանրապետության պետական բյուջե վերադարձվելու ամսվան հաջորդող երեք տարվա ընթացքում:
Նույն հոդվածի 11-րդ մասով սահմանվում է, որ սույն հոդվածի դրույթները կիրառվում են, երբ երեխան ծնվել է մինչև 2026 թվականի սեպտեմբերի 1-ը:
Հաշվի առնելով վերոգրյալը՝ առաջարկում ենք նախագծի անցումային դրույթներով հստակ նշել, որ նշված դրույթի կարգավորումները վերաբերելի են միայն մինչև 2026 թվականի սեպտեմբերի 1-ը ծնված երեխաներին։
	Ընդունվել է ի գիտություն։
Խնդրո առարկա դրույթը քննարկելիս հարկ է նկատի ունենալ, որ Նախագծով լրացվող՝ Որոշման N 1 հավելվածի 1.1-ին կետով նախատեսվում է սահմանել, որ Սույն կարգի՝ նոր ծնված երեխայի կարգաթվին, երրորդ և հաջորդ երեխայի ծննդյան կապակցությամբ տրվող նպաստին վերաբերող կարգավորումները կիրառվում են, երբ երեխան ծնվել է մինչև 2026 թվականի սեպտեմբերի 1-ը: 
Ուստի Որոշման N 1 հավելվածում լրացվում է նոր 3․11-րդ կետը վերաբերելի է այն դեպքերին, երբ երեխան ծնվել է մինչև 2026 թվականի սեպտեմբերի 1-ը:

	4․ Նախագծի 2-րդ կետի 6-րդ ենթակետով լրացվող է նոր 3․13-րդ կետով սահմանվում է, որ նպաստը վճարվում է սույն կարգի 3.12-րդ կետում նշված հաղորդագրությունն ուղարկելուց հետո 10 աշխատանքային օրվա ընթացքում, մինչդեռ վկայակոչած 3․12-րդ կետում հաղորդագրություն ուղարկելու վերաբերյալ կարգավորումներ առկա չեն։
	Ընդունվել է:
3.13-րդ կետում հղումը կատարվել է 3.11-րդ կետին։

	5․ Նախագծի 4-րդ և 5-րդ կետերով իրավական ակտի որոշակի կարգավորումների վերաբերելի դրույթները կամ դրանց հետ փոխկապակցված կարգավորումների ուժի մեջ մտնելը պայմանավորվում է որոշակի իրադարձությամբ կամ ժամկետով։
Այս կապակցությամբ հարկ է նշել, որ թեև «Նորմատիվ իրավական ակտերի մասին» օրենքի 31-րդ հոդվածը նախատեսում է նման հնարավորություն, բայց սահմանվող իրավահարաբերությունների շրջանակը պետք է լինի որոշակի և հստակ շահառուների համար։
	Ընդունվել է ի գիտություն։
Խնդրո առարկադրույթները նախատեսված են Նորմատիվ իրավական ակտերի մասին» օրենքի 31-րդ հոդվածի պահանջների հաշվառմամբ։



